

Datums skatāms laika zīmogā Nr. 4

KONKURSA NOLIKUMS

# Cēsu novada pašvaldības policijas patruļdienesta inspektora amata (nepilna laika) pretendentu atlasei

# Izdots saskaņā ar

# Pašvaldību likuma 20.panta piekto daļu

# 11.11.2021. Cēsu novada domes lēmumu Nr. 350

# “Par Cēsu novada pašvaldības iestādes “Cēsu novada pašvaldības policija” nolikuma apstiprināšanu”

**I Vispārīgie noteikumi**

1. Nolikums nosaka kārtību, kādā tiek organizēts amata konkurss uz Cēsu novada pašvaldības policijas patruļdienesta inspektora (turpmāk – patruļdienesta inspektora) nepilna laika amatu (turpmāk – konkurss), konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.
2. Amata konkursa mērķis ir izvēlēties atbilstošāko pretendentu patruļdienesta inspektora amatam.
3. Konkursa uzdevums ir izvērtēt konkursa pretendentu atbilstību patruļdienesta inspektora amatam.
4. Pretendentu atbilstību patruļdienesta inspektora amata prasībām nosaka atbilstoši šajā nolikumā noteiktajiem vērtēšanas kritērijiem.
5. Konkursu organizē konkursa komisija (turpmāk- komisija) priekšsēdētāja un 3 (trīs) locekļu sastāvā, kas izveidota ar Cēsu novada domes priekšsēdētāja rīkojumu. Komisijas sastāvs var tikt mainīts gadījumā, ja tam ir objektīvi iemesli. Par komisijas sekretāru komisija ieceļ vienu no tās locekļiem.
6. Komisijas sēdes vada komisijas priekšsēdētājs. Komisijas sēdes tiek protokolētas, komisijas sēdes protokolus paraksta visi klātesošie komisijas locekļi un priekšsēdētājs.
7. Komisija ir lemttiesīga, ja tajā piedalās ne mazāk kā 2 (divi) komisijas locekļi.
8. Komisija darbu veic Cēsu novada pašvaldības policijas telpās vai tiešsaistē. Komisijas sēdes ir slēgtas.
9. Komisijas priekšsēdētājs sasauc komisijas sēdes, nosaka to norises vietu un laiku, kā arī vada komisijas sēdes.
10. Konkurss notiek divās vai vairāk kārtās:
	1. pretendentu iesniegto dokumentu pārbaude un atbilstība likuma “Par policiju” 21. panta pirmās daļas prasībām (pirmā kārta);
	2. Intervijas ar pretendentiem (otrā kārta);
	3. Komisijai ir tiesības organizēt papildu kārtu, definējot uzdevumu.
11. Interviju norises laiku nosaka komisijas priekšsēdētājs. Interviju norises laiku un vietu komisijas sekretārs telefoniski paziņo pretendentiem, kuri izturējuši pirmo atlases kārtu un tiek aicināti uz interviju.
12. Komisija sagatavo konkursa norises noslēguma protokolu, kurā norāda konkursā uzvarējušo personu darba tiesisko attiecību nodibināšanai.
13. Darba sludinājums tiek publicēts Cēsu novada pašvaldības interneta vietnē [www.cesis.lv](http://www.cesis.lv) sadaļā „Vakances” un Cēsu novada apvienības pārvalžu sociālajos saziņas līdzekļos, platformās, informatīvajos izdevumos. Darba sludinājums tiek publicēts Nodarbinātības valsts aģentūras vakanču portālā.

# II Patruļdienesta inspektora galvenie amata pienākumi un pretendentiem izvirzītās prasības

1. Patruļdienesta inspektora galvenie amata pienākumi:
	1. Uzturēt sabiedrisko kārtību Cēsu novada administratīvajā teritorijā, aizsargāt personu dzīvību, veselību, tiesības, īpašumu, sabiedrības un valsts intereses no prettiesiskiem apdraudējumiem;
	2. Nekavējoties reaģēt uz informāciju un izbraukt uz notikumu, kas saņemta no patruļdienesta inspektora - maiņas vecākā par likumpārkāpumiem, tiesībpārkāpumiem vai arī citiem notikumiem;
	3. Pieņemt procesuālos un materiālos vai izmeklēšanas darbību veikšanā nepieciešamos procesuālos lēmumus saskaņā ar Administratīvās atbildības likumā noteikto kompetenci;
	4. Veikt personu, transportlīdzekļu vai citas informācijas pārbaudi attiecīgajās informācijas sistēmas datu bāzēs;
	5. Pieņemt lēmumus un veikt visas procesuālās darbības Ceļu satiksmes noteikumu apstāšanās stāvēšanas pārkāpumu jomā;
	6. Novērst un pārtraukt likumpārkāpumus, noskaidrot vainīgās personas, veikt fakta konstatāciju, pierādījumu vākšanu un fiksēšanu, pieņemt paskaidrojumus no iesaistītām personām un veikt citas nepieciešamās darbības saskaņā ar iekšējiem un ārējiem normatīviem aktiem;
	7. Veikt savas kompetences ietvaros informācijas ievadīšanu un pārbaudi Administratīvo pārkāpumu procesu atbalsta sistēmā (APAS);
	8. Pārzināt un pielietot aizturēšanas taktiskos un tehniskos paņēmienus;
	9. Sniegt neatliekamo palīdzību;
	10. Sadarbībā ar citām valsts vai pašvaldību iestādēm (institūcijām) veikt profilaktiskus pasākumus sabiedriskās kārtības ievērošanā;
	11. Nodrošināt sabiedrisko kārtību publiskos pasākumos.
2. Prasības pretendentiem:

Patruļdienesta inspektora amata kandidātam tiek izvirzītas šādas izglītības un profesionālās pieredzes prasības saskaņā ar likuma “Par policiju” 21.panta pirmo daļu:

* 1. ir pilngadīgs Latvijas pilsonis;
	2. nav sodīts par tīšu noziedzīgu nodarījumu — neatkarīgi no sodāmības dzēšanas vai noņemšanas;
	3. nav notiesāts par tīšu noziedzīgu nodarījumu, atbrīvojot no soda;
	4. nav saukts pie kriminālatbildības par tīša noziedzīga nodarījuma izdarīšanu, izņemot gadījumu, kad persona ir saukta pie kriminālatbildības, bet kriminālprocess pret to izbeigts uz reabilitējoša pamata;
	5. ir ieguvis vismaz vidējo izglītību, 1.līmeņa augstākā profesionālā izglītība tiesību zinātnēs tiks uzskatīta par priekšrocību;
	6. pārzina iekšējos un ārējos normatīvos aktus, kas reglamentē pašvaldības policijas darbu;
	7. ir „B” kategorijas autovadītāja apliecība (autovadītāja stāžs ne mazāk kā 2 gadi);
	8. Pārzina vispārējās un speciālās lietvedības prasības;
	9. Pārzina normatīvo aktu prasības attiecībā uz informāciju (datu) izmantošanu, sniegšanu un aizsardzību;
	10. Ir labas saskarsmes un komunikācijas prasmes;
	11. Piemīt konfliktsituāciju risināšanas prasme;
	12. Ir prasme patstāvīgi organizēt darbu savas kompetences ietvaros;
	13. Ir teicamas latviešu valodas zināšanas. Svešvalodas zināšanas - angļu un krievu valoda sarunvalodas līmenī – tiks uzskatīta par priekšrocību;
	14. Ir prasme strādāt ar datoru (interneta lietošana, e-pasta pārvaldība, MS Office programmas, u.c. sistēmas). Par priekšrocību tiks uzskatīta prasme strādāt ar Administratīvo pārkāpumu procesu atbalsta sistēmu (APAS);
	15. Ir laba vispārējā un speciālā fiziskā sagatavotība;
	16. Ir nevainojama reputācija;
	17. Vēlama vismaz 1 gada profesionālā pieredze;
	18. Kā priekšrocība tiks uzskatīta derīga Bērnu tiesību aizsardzības kursu apliecība.
1. Konkursā var piedalīties un par tā uzvarētāju kļūt pilngadīgs pretendents, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst konkursa pretendentu atlases kritērijiem.
2. Pieteikumu ar norādi „Konkursam uz Cēsu novada pašvaldības policijas patruļdienesta inspektora amatu (nepilna laika)” var iesniegt personīgi (Cēsu novada pašvaldības policijā Bērzaines ielā 5, Cēsis, Cēsu novads, LV-4101), ar pasta starpniecību (Bērzaines ielā 5, Cēsis, LV-4101) vai parakstītu ar drošu elektronisko parakstu sūtot uz e-pastu pasvaldibas.policija@cesunovads.lv.
3. Pieteikums sastāv no:
	1. CV (pretendenta dzīves un darba gaitas apraksts);
	2. motivēta pieteikuma, iekļaujot informāciju par atbilstību izvirzītajām prasībām.
4. Pieteikums jāiesniedz vai jānodrošina tā iesūtīšana līdz 2023. gada 10.oktobrim (ieskaitot), pēc šī termiņa saņemtie pieteikumi netiek vērtēti.

# III Pieteikumu izskatīšana, vērtēšanas kritēriji, lēmuma pieņemšana

1. Pirmajā kārtā komisijas sekretārs pārbauda, vai pretendenti, kuri pieteikušies konkursā, ir iesnieguši visus nepieciešamos konkursa dokumentus un atbilst likuma “Par policiju” 21.panta pirmās daļas obligātajām kvalifikācijas prasībām.
2. Otrajā kārtā(intervijā) komisija izvērtē pretendenta atbilstību un profesionālo sagatavotību iesniegtajam rakstiskajam materiālam un sarunas pēc šādiem kritērijiem:
* zināšanas un pieredze pašvaldības policijas darbā;
* ar pašvaldības policiju darbību saistīto tiesību aktu pārzināšana;
* saskarsmes un komunikācijas prasmes;
* spēja sniegt kompetentas atbildes uz komisijas jautājumiem;
* priekšrocības.
1. Komisijas locekļiem ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi, inovācijām u.c.
2. Ņemot vērā iesniegto dokumentu izvērtējumu un interviju rezultātus, komisija (balsojot) izvēlas izvirzītajām prasībām atbilstošāko pretendentu patruļdienesta inspektora amatam un sagatavo lēmumprojektu.
3. Pēc konkursa otrās kārtas rezultātu apkopošanas komisija pieņem vienu no šādiem lēmumiem:
	1. izvēlas pretendentu, kas visvairāk atbilst patruļdienesta inspektora amatam izvirzītajām prasībām;
	2. noraida visus pretendentus. Komisijas priekšsēdētājs var pieņemt lēmumu par atkārtota pretendentu konkursa organizēšanu.
4. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā piecu darba dienu laikā pēc lēmuma pieņemšanas.

**IV Nobeiguma noteikumi**

1. Visi iesniegtie dokumenti paliek Cēsu novada pašvaldības policijas rīcībā, tiem tiek piešķirts konfidenciāls raksturs.
2. Nolikums sagatavots uz 3 (trīs) lapām.

Pašvaldības policijas priekšnieks Guntars Norbuts

PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU